Diari Oficial de la Generalitat Valenciana


Sumari del DOGV 6207, del 16-02-2010 (2010/770)

Notificació de la sentència 370/2009 del judici verbal (desnonament per falta de pagament) 1888/2008.
-----------------------------------------------------------------------------------------------------

### Dades del document

Número de DOGV
:   6207

Data del DOGV
:   16-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/770


Data del document
:   13-01-2010

Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència 370/2009 del judici verbal (desnonament per falta de pagament) 1888/2008. [2010/770]  
Judici verbal (desnonament per falta de pagament) 001888/2008  
Part demandant: Barbi Complutense, SL.  
Part demandada: Ana Rosa Mangada Devesa.  
Sobre: verbals arrendaticis.  
En el judici a què es fa referència s'ha dictat la resolució que té l'encapçalament i la dispositiva que, literalment, són com segueix:  
«Sentència número 000370/2009  
Benidorm, 3 d'abril de 2009  
José Antonio Pérez Nevot, magistrat titular del Jutjat de Primera Instància número 2 d'aquesta ciutat i partit judicial, he vist les actuacions de judici verbal sobre desnonament per falta de pagament de les rendes i reclamació d'una quantitat que, amb el número 1888 de 2008, s'han seguit davant d'aquest Jutjat, a instàncies de Barbi Complutense, SL, representada per la procuradora Virtudes Pérez Oltra i assistida pel lletrat Félix Juan Sánchez Martínez, contra Ana Rosa Mangada Devesa, en situació processal de rebel·lia, i atesos els següents  
Dispositiva  
Estime de forma íntegra la demanda interposada per Barbi Complutense SL, contra Ana Rosa Mangada Devesa, en situació processal de rebel·lia:  
1. Declare resolt el contracte d'arrendament de l'habitatge siti al carrer de la Santa Faç, 23, 3r, de Benidorm, subscrit per ambdós el dia 1 de febrer de 2008.  
2. Condemne Ana Rosa Mangada Devesa a desallotjar l'habitatge siti al carrer de la Santa Faç, 23, 3r, de Benidorm, amb l'advertència de llançament, que tindrà lloc el pròxim dia 2 de juliol de 2009 a les 11.00 hores, si la sentència esdevé ferma per no ser objecte de recurs i la part demandant ho sol·licita per mitjà d'una demanda executiva. Advertiu, igualment, la part demandada que haurà de retirar tots els seus objectes mobles i efectes del dit immoble abans de la data esmentada o, altrament, es consideraran abandonats.  
3. Condemne Ana Rosa Mangada Devesa a pagar a Barbi Complutense, SL, la quantitat de quatre mil dos-cents euros (4.200 €), més l'interés legal dels diners incrementat en dos punts des del dia 3 d'abril de 2009 fins a fer-ne el pagament complet, així com les rendes que es produïsquen des de la data d'interposició de la demanda fins al lliurament de la possessió de l'habitatge arrendat a raó de sis-cents euros (600 €) mensuals.  
4. Condemne Ana Rosa Mangada Devesa a pagar les costes d'aquesta instància.  
Notifiqueu-ho de forma legal a les parts i feu-los saber que contra aquesta sentència es pot interposar un recurs d'apel·lació que, si pertoca, haurà de preparar-se dins d'un termini de cinc dies comptador des de la notificació d'aquesta resolució, mitjançant un escrit que ha de complir els requisits establits en l'article 457.2 de la Llei 1/2001, de 7 de gener, d'Enjudiciament Civil, i amb la constitució prèvia d'un dipòsit per l'import de les rendes vençudes i d'aquelles quantitats que haja de pagar de bestreta, perquè el resolga, amb la tramitació legal prèvia, l'Audiència Provincial d'Alacant.  
Aquesta és la meua sentència, de la qual cal expedir una testimoniança per a incorporar-la a les actuacions i de què s'ha de portar l'original al llibre de sentències, que pronuncie, mane i firme jutjant definitivament en primera instància, en nom del rei i per l'autoritat que m'ha sigut conferida pel poble espanyol.  
Publicació. La sentència anterior ha sigut llegida i publicada en el dia de hui pel magistrat que la subscriu mentre celebrava audiència pública; jo, la secretària d'aquest Jutjat, en done fe».  
Atés que es desconeix el domicili o la residència actuals de la part demandada, per la diligència del dia de hui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació.  
Benidorm, 13 de gener de 2010.- La secretària judicial: Ana Belén Oreo Albeniz.